Diari Oficial de la Generalitat Valenciana


Sumari del DOGV 8684, del 25-11-2019 (2019/10483)

RESOLUCIÓ de 13 de novembre de 2019, del lletrat major de les Corts Valencianes, relativa a la convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques o personal estatutari dels serveis de salut per a la provisió temporal del lloc de treball d'ATS, número 7102, adscrit a Medicina d'Empresa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8684

Data del DOGV
:   25-11-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/10178


Data del document
:   13-11-2019

Organisme emissor
:   Corts Valencianes

Tipus de document
:   Resolució

Descriptors 

:   * Corts Valencianes
    * concurs administratiu

RESOLUCIÓ de 13 de novembre de 2019, del lletrat major de les Corts Valencianes, relativa a la convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques o personal estatutari dels serveis de salut per a la provisió temporal del lloc de treball d'ATS, número 7102, adscrit a Medicina d'Empresa. [2019/10706]  
  
Havent rebut la sol·licitud de la metgessa de les Corts Valencianes i del lletrat director del Servei Mèdic (Resolució del lletrat major de 9 de juliol de 2019, BOCV núm. 14, de 17.07.2019) d'iniciar el procediment per a cobrir interinament el lloc de treball d'ATS, número 7102, adscrit a Medicina d'Empresa, grup: A2, CD: 21, CE: CV19, CED parlamentària: A2-21-CV19, per pròxima situació de baixa per malaltia de previsible llarga durada de la persona que ocupa l'esmentat lloc, oït el Consell de Personal i a l'efecte del que disposa el punt 1 de l'article 2 del Reglament per a la selecció de personal interí de les Corts Valencianes, de 2 de desembre de 2014 (BOCV núm. 293, de 05.12.2014), considere procedent que es cobrisca provisionalment la vacant del lloc de treball d'ATS, número 7102, mentre no desapareguen les circumstàncies esmentades que motiven l'inici d'aquest procediment.  
  
Així mateix, atés que no existeix llista de reserva corresponent a un procés de selecció de la plaça d'ATS de l'article 3 de l'esmentat reglament per a la selecció de personal interí de les Corts Valencianes.  
Atés que no es pot recórrer a un concurs intern entre el personal funcionari de les Corts Valencianes que reunisca els requisits exigits per al lloc de treball a cobrir provisionalment, ja que, d'acord amb la informació que es troba al Departament de Gestió de Personal, no hi ha cap funcionari o funcionària de les Corts Valencianes amb la titulació necessària per a cobrir aquest lloc de treball, ATS o DUE amb l'especialitat de medicina del treball.  
De conformitat amb l'article 5 del Reglament per a la selecció de personal interí de les Corts Valencianes (BOCV núm. 293, de 05.12.2014) per a la selecció de personal interí de les Corts Valencianes, quan no es puguen obtindre candidats mitjançant cap dels procediments anteriors, la Mesa de les Corts Valencianes aprovarà la convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques que reunisquen els requisits exigits per al lloc de treball a cobrir.  
  
D'acord amb tot això, vist l'informe favorable de fiscalització de la Intervenció de les Corts Valencianes, com també l'informe jurídic emés, i en virtut de l'acord de la Mesa de les Corts Valencianes de 12 de febrer de 2019, sobre delegació de competències per a dictar les resolucions que a la Mesa li correspon adoptar en assumptes i expedients en matèria de personal (BOCV núm. 344, de 15.02.2019), resolc:  
  
  
Primer  
Convocar, amb subjecció a les bases que s'adjunten a la present resolució, un procés abreujat de caràcter públic obert a funcionaris i funcionàries de carrera al servei de les administracions públiques i personal estatutari dels serveis de salut que reunisquen els requisits exigits per al lloc de treball a cobrir, per a la provisió temporal del lloc de treball d'ATS, número 7102, adscrit a Medicina d'Empresa, grup: A2, CD: 21, CE: CV19, CED parlamentària: A2-21-CV19; titulació necessària: ATS o DUE amb l'especialitat de Medicina del Treball. Situació del lloc: pròxima vacant per situació de baixa per malaltia de previsible llarga durada.  
  
Segon  
Comunicar aquesta resolució, perquè en prenguen coneixement i als efectes oportuns, al Consell de Personal, a la metgessa de les Corts Valencianes, al lletrat director del Servei Mèdic i a la cap del Departament de Gestió de Personal.  
  
Tercer  
Publicar la present resolució i la convocatòria annexa en la pàgina web de les Corts Valencianes, en el Butlletí Oficial de les Corts Valencianes i en el Diari Oficial de la Generalitat Valenciana.  
  
Palau de les Corts Valencianes  
València, 13 de novembre de 2019.- El lletrat major: Francisco J. Visiedo Mazón.  
  
  
Convocatòria d'un procés abreujat de caràcter públic obert a funcionaris i funcionàries de carrera al servei de les administracions públiques o personal estatutari dels serveis de salut per a la provisió temporal del lloc de treball d'ATS, número 7102, adscrit a Medicina d'Empresa  
  
El lletrat major de les Corts Valencianes, vista la proposta elevada per la metgessa de les Corts Valencianes i el lletrat director del Servei Mèdic (Resolució del lletrat major de 9 de juliol de 2019, BOCV núm. 14, de 17.07.2019), resol convocar un procés abreujat de caràcter públic obert a funcionaris i funcionàries de carrera al servei de les administracions públiques o personal estatutari dels serveis de salut que reunisquen els requisits necessaris per al lloc de treball a cobrir, per a la provisió temporal del lloc de treball número 7102, d'ATS, adscrit a Medicina d'Empresa, la cobertura del qual resulta necessària i urgent per al funcionament de les Corts Valencianes.  
Per això, vist l'informe favorable de fiscalització de la Intervenció de les Corts Valencianes, així com l'informe jurídic emés per l'Assessoria Jurídica, en l'exercici de la competència atribuïda pels articles 87 i 88 de l'Estatut del personal de les Corts Valencianes (text consolidat, BOCV número 320, de 15.11.2018), de conformitat amb l'Acord de la Mesa de les Corts Valencianes de 12 de febrer de 2019, sobre delegació en el lletrat major - secretari general de la competència per a dictar les resolucions que a la Mesa de les Corts Valencianes li corresponga adoptar en els afers i expedients en matèria de personal (BOCV número 344, de 15.02.2019), i de conformitat amb els articles 4.2 i 5 del Reglament per a la selecció de personal interí de les Corts Valencianes (BOCV número 293, de 05.12.2014), es convoca un procés abreujat de caràcter públic obert a funcionaris i funcionàries de carrera al servei de les administracions públiques o personal estatutari dels serveis de salut, que es regeix per les següents:  
  
  
Bases  
  
Primera  
És objecte d'aquesta convocatòria la selecció, entre els funcionaris i les funcionàries al servei de les administracions públiques o personal estatutari dels serveis de salut que reunisquen els requisits exigits per al lloc de treball convocat, d'una persona aspirant per a cobrir mitjançant nomenament interí el lloc de treball d'ATS, número 7102, adscrit a Medicina d'Empresa, pertanyent al subgrup A2, amb nivell 22 de complement de destinació, complement específic CV19 i CED parlamentària A2-21-CV19, ja que la persona que l'ocupa es troba de baixa per malaltia de previsible llarga duració. El seu cessament es produirà quan desapareguen les circumstàncies que motiven el seu nomenament.  
Les funcions d'aquest lloc de treball, segons figuren en l'Acord 2.732/IV, de 30 de novembre de 1998 (BOCV número 300, de 30.12.1998), són les següents:  
- Depén directament del metge o metgessa. Lis correspon la realització de les activitats per a les quals capacita el títol exigit, en relació amb les funcions preventives, assistencials, d'administració, salut laboral i formatives que el lletrat o lletrada major, el Reglament de les Corts Valencianes, els Estatuts de govern i règim interior de les Corts Valencianes, les normes que es dicten en desplegament d'aquests o qualsevol altra norma legal que siga aplicable, assignen a la Unitat de Medicina d'Empresa.  
  
Segona. Requisits de les persones aspirants  
Per a ser admesa al procés abreujat de caràcter públic cal reunir els requisits següents:  
a) Ser funcionària o funcionari de carrera al servei de les administracions públiques o personal estatutari dels serveis de salut.  
b) Titulació: ATS o DUE amb l'especialitat de Medicina del Treball.  
  
  
Tercera. Procediment de selecció  
El procediment de selecció consistirà en dues fases:  
a) Baremació dels mèrits presentats i degudament acreditats.  
  
b) Realització d'una prova.  
a) Primera fase: qualificació dels mèrits al·legats per les persones aspirants. Aquests mèrits s'han de valorar ajustant-se a l'annex del Reglament per a la selecció de personal interí de les Corts Valencianes, de 2 de desembre de 2014 (BOCV número 293, de 05.12.2014).  
  
El barem per a la qualificació dels mèrits que figura en l'annex esmentat és el següent:  
1. Formació  
1.1. Titulacions acadèmiques  
Valoració de les titulacions acadèmiques relacionades directament amb el lloc de treball fins a un màxim de 2,00 punts, d'acord amb l'escala següent:  
  
Títol de doctor/a 1,50 punts  
Títol oficial de màster universitari o diploma d'estudis avançats   
 1,00 punts  
Títol llicenciat/ada universitari/ària o equivalent 0,90 punts  
Títol de grau universitari 0,70 punts  
  
  
No s'han de valorar com a mèrits aquelles titulacions que figuren com a requisit per a la provisió del lloc de treball ni aquelles que siguen necessàries per a obtenir altres titulacions que siguen superiors a les presentades.  
Les titulacions indicades en aquest apartat s'han d'adaptar al que establisca la regulació sobre homologació, declaració d'equivalència a titulacions i a nivell acadèmic i convalidació de títols estrangers d'educació superior als títols o nivells espanyols, i el procediment per a determinar la correspondència als nivells 2 o 3 del marc espanyol de qualificacions per a l'educació superior dels títols oficials d'arquitectura, enginyeria, llicenciatura, arquitectura tècnica, enginyeria tècnica i diplomatura.  
1.2. Cursos de formació i perfeccionament  
a) Valoració fins a un màxim de 4,00 punts de l'assistència a cursos de formació i perfeccionament directament relacionats amb les funcions del lloc de treball a cobrir, impartits per institucions públiques i entitats oficialment homologades per a impartir cursos. S'inclouen en aquest apartat els màsters títols propis universitaris o formació equivalent.  
  
Els cursos sobre ofimàtica únicament seran valorats fins a un màxim d'1,50 punts del total de 4,00 punts que valoren l'assistència a cursos.  
  
La valoració de l'assistència a cada curs s'ha d'efectuar en funció de la seua duració, en relació amb l'escala següent:  
Fins a 14 hores 0,10 punts  
De 15 o més hores 0,25 punts  
De 21 o més hores 0,50 punts  
De 41 o més hores 0,75 punts  
De 75 o més hores 0,90 punts  
  
b) Valoració fins a un màxim de 2,00 punts per haver impartit classes en cursos o activitats formatives relacionats directament amb les funcions del lloc de treball a cobrir, impartits per institucions públiques i entitats oficialment homologades per a impartir cursos.  
La valoració de la docència a cada curs s'ha d'efectuar en funció de la seua duració, en relació amb l'escala següent:  
Fins a 14 hores 0,10 punts  
De 15 o més hores 0,25 punts  
De 21 o més hores 0,50 punts  
De 41 o més hores 0,75 punts  
De 75 o més hores 0,90 punts  
  
1.3. Coneixements de valencià  
Els coneixements de valencià s'han de valorar fins a un màxim de 3,50 punts, sempre que s'acredite estar en possessió del títol corresponent, certificat o homologació emesos per la Junta Qualificadora de Coneixements de Valencià, segons l'escala següent:  
  
Coneixement de grau oral 0,75 punts  
Coneixement de grau elemental 1,25 punts  
Coneixement de grau mitjà 1,75 punts  
Coneixement de grau superior 2,25 punts  
  
  
Els certificats emesos per la Junta Qualificadora de Coneixements de Valencià de capacitació tècnica s'han de valorar independentment en cada especialitat amb l'escala següent:  
  
Llenguatge en els mitjans de comunicació 0,50 punts  
Llenguatge administratiu 0,75 punts  
Correcció de textos 1,25 punts  
  
  
1.4. Coneixement d'altres idiomes  
Pot valorar-se fins a un màxim de 2,40 punts el coneixement de llengües, de conformitat amb els sis nivells que es defineixen en el marc comú europeu de referència per a les llengües, en aplicació del Reial decret 1.629/2006, de 29 de desembre, i els decrets del Consell 155/2007, de 21 de setembre; 119/2008, de 5 de setembre, així com el Decret 61/2013, de 17 de maig, aplicant la següent llista de valors:  
  
- Nivell A1: 0,20 punts  
- Nivell A2: 0,40 punts  
- Nivell B1: 0,60 punts  
- Nivell B2: 0,80 punts  
- Nivell C1: 1,00 punts  
- Nivell C2: 1,20 punts  
  
2. Antiguitat i experiència  
2.1. Antiguitat  
Valoració amb 0,02 punts per cada mes complit de servei en actiu en les Corts Valencianes, en les Corts Generals o en altres parlaments autonòmics, i a raó de 0,01 punts cada mes complit de servei en actiu en altres administracions públiques, fins a un màxim de 4,00 punts.  
En cap cas s'han de computar els serveis que hagen sigut prestats simultàniament amb altres ja al·legats i puntuats.  
2.2. Experiència  
Valoració amb 0,02 punts per cada mes complit havent exercit un lloc de treball anàleg al que s'ha de cobrir, fins a un màxim de 2,00 punts.  
La puntuació mínima exigida en la valoració de mèrits, en la convocatòria per a la provisió temporal del lloc de treball oferit, és de 10,00 punts.  
b) Segona fase:  
La comissió de valoració ha de convocar les persones aspirants a la realització d'aquella prova que es considere pertinent per a determinar que reuneixen el nivell de coneixements suficients per a exercir el lloc de treball número 7102, d'ATS, adscrit a Medicina d'Empresa, en relació directa amb les funcions assignades a aquest lloc en la relació de llocs de treball de les Corts Valencianes, Acord de la Mesa dels Corts 2.732/IV, de 30 de novembre de 1998 (BOCV número 300, de 30.12.1998), enumerades en la base primera d'aquesta convocatòria.  
  
La prova s'ha de realitzar una vegada s'haja valorat el concurs i només hi poden accedir les persones aspirants que hagen obtingut la puntuació mínima exigida en la valoració dels mèrits, d'acord amb l'article 4, punt 5, del Reglament per a la selecció de personal interí de les Corts Valencianes.  
La prova ha de consistir en una memòria de tasques a desenvolupar o protocols d'actuació en l'àmbit de la infermeria del treball en un servei preventiu assistencial d'empresa, per tal d'acreditar el nivell de coneixement suficient de les funcions del lloc de treball número 7102, d'ATS, que cal cobrir.  
Per a la realització d'aquesta prova les persones aspirants ha de disposar d'un màxim d'1 hora i 30 minuts. A continuació, les persones aspirants han d'exposar el seu exercici als membres de la comissió, que poden formular preguntes en relació amb les tasques i protocols desenvolupats així com sobre l'experiència laboral exercida prèviament. La sessió ha de ser pública i ha de ser gravada.  
La comissió ha de facilitar els elements necessaris per a la realització de la prova.  
En les contestacions s'ha de valorar el coneixement de la normativa aplicable, la correcció en l'ús dels conceptes i els procediments i l'argumentació per a la motivació de les respostes.  
La prova ha de ser qualificada fins a un màxim de 10,00 punts, i cal obtenir-hi una puntuació mínima de 5,00 punts. Els que no hi obtinguen la puntuació mínima esmentada quedaran exclosos del procés selectiu.  
  
La puntuació assignada per la comissió de valoració per a la prova ha de ser la resultant de la mitjana de la suma de les puntuacions atorgades per cada un dels seus membres.  
La convocatòria de la prova s'ha de comunicar amb un termini mínim de 48 hores.  
Una vegada finalitzada aquesta i qualificada per la comissió de valoració, s'obtindrà la puntuació final mitjançant la suma de les qualificacions obtingudes en el concurs de mèrits i en la prova, i s'ha de formular una proposta de nomenament provisional per a exercir el lloc de treball oferit, que s'ha d'elevar al lletrat major, en virtut de l'Acord de la Mesa de les Corts Valencianes número 3.173/IX, de 12 de febrer de 2019 (BOCV número 344, de 15.02.2019), a l'efecte de fer el nomenament interí o l'adscripció en comissió de serveis, una vegada obtinguda l'autorització que corresponga de la seua administració d'origen.  
  
Quarta. Sol·licituds  
Les persones que desitgen participar en el procediment de selecció han de presentar la sol·licitud (segons el model que figura com a annex) dirigida al lletrat major de les Corts Valencianes, en el Registre de les Corts Valencianes, en el termini de deu dies a comptar del següent a la publicació d'aquesta convocatòria en el Butlletí Oficial de les Corts Valencianes, en el Diari Oficial de la Generalitat Valenciana i en la pàgina web de les Corts Valencianes: www.cortsvalencianes.es.  
  
La sol·licitud ha d'anar acompanyada dels documents que acrediten fefaentment els requisits exigits:  
Documentació que cal adjuntar:  
- Certificat de la condició de funcionari o funcionària de carrera.  
  
- Fotocòpia compulsada del DNI.  
- Fotocòpia compulsada del títol acadèmic.  
- Curriculum vitae.  
Les publicacions que hagen de realitzar-se al llarg d'aquest procediment s'han de fer en el portal d'internet de les Corts Valencianes: www.cortsvalencianes.es.  
  
Cinquena. Nomenament  
Finalitzat el termini de presentació de sol·licituds, la comissió de valoració s'ha de reunir per a iniciar el procediment de selecció.  
Una vegada efectuada l'avaluació de les persones concursants, la comissió de valoració ha de formular la proposta de nomenament per a exercir el lloc de treball oferit a la persona que haja obtingut la qualificació més alta, proposta que ha d'elevar al lletrat major, en virtut de l'Acord de Mesa de les Corts Valencianes número 3.173/IX, de 12 de febrer de 2019 (BOCV número 344, de 15.02.2019), a l'efecte de formalitzar la seua adscripció provisional al lloc en nomenament interí o comissió de serveis, una vegada obtinguda l'autorització que corresponga de la seua administració d'origen.  
L'acord de resolució del procés abreujat de caràcter públic i adscripció ha d'assenyalar la data en què la persona anomenada ha de prendre possessió i començar a exercir el lloc de treball.  
  
Sisena  
Comissió de valoració  
La comissió de valoració està composta pels membres següents:  
  
- Francisco J. Visiedo Mazón, lletrat major de les Corts Valencianes.  
  
- Juan Antonio Martínez Corral, lletrat de les Corts Valencianes.  
- Joaquín José Marco Marco, lletrat de les Corts Valencianes.  
- Ana María Quirós Morató, metgessa de les Corts Valencianes.  
- José Manuel Repiso García, representant designat pel Consell de Personal.  
- Asunción Cabedo Llorens, cap del Departament de Gestió de Personal, que actua com a secretària de la comissió.  
Tots els membres de la comissió de valoració actuen amb veu i vot.  
  
La comissió de valoració, per al millor compliment dels seus fins, pot, quan ho estime necessari o convenient, demanar l'assessorament d'especialistes, que han d'actuar amb veu però sense vot.  
Aquesta comissió se sotmet, en la seua composició i funcionament, al que s'ha disposat per als òrgans col·legiats en la Llei 40/2015, d'1 d'octubre, de règim jurídic del sector públic, i al que disposa la normativa aplicable.  
  
Setena. Recursos  
Contra les actuacions de la comissió de valoració es pot interposar un recurs davant de la Mesa de les Corts Valencianes, en el termini d'un mes comptat a partir del dia següent a la seua publicació en el tauler d'anuncis o de la seua notificació, segons el que preveu l'article 54 de l'Estatut del personal de les Corts Valencianes (text consolidat, BOCV número 320, de 15.11.2018).  
Contra la resolució d'aprovació d'aquestes bases es pot interposar un recurs davant de la Mesa de les Corts Valencianes, en el termini d'un mes comptat a partir del dia següent a la seua publicació oficial, segons el que preveu l'article 54 de l'Estatut del personal de les Corts Valencianes (text consolidat, BOCV número 320, de 15.11.2018).